Israel Regardie ble mer og mer tildelt rollen som den som brakte arven videre i ny og moderne språkdrakt. Da Regardie døde i 1985, tok Golden Dawn-interessen av i praktisk handling. Det finnes nå en rekke utgaver av ordenen. I september 2006 møttes lederne for flere ulike Golden Dawn-grener i Austin, Texas på et større Golden Dawn-konvent for å legge grunnen for et nytt samarbeid på tvers av de forskjellige grenene. Møtet ble åpnet av Chic Cicero, tilstede var også lederne for Sodalitas Rosae+Crucis (som er det skandinaviske Golden Dawn) og grunnleggeren av Golden Dawn open resource society.